
AVIZ

asupra proiectului de Lege privind aprobarea Ordonanţei de urgenţă a Guvernului nr. 76/2009 pentru modificarea şi completarea Ordonanţei de urgenţă a Guvernului 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea

 Uniunii Europene

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică de disciplină şi imunităţi a fost sesizată, spre dezbatere şi avizare, în procedura de urgenţă, cu proiectul de Lege privind aprobarea Ordonanţei de urgenţă a Guvernului nr. 76/2009 pentru modificarea şi completarea Ordonanţei de urgenţă a Guvernului 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, trimisă cu adresa nr. PL-x. 496 din 19 octombrie 2009, înregistrată sub nr. 31/928 din 20 octombrie 2009.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat cu modificări proiectul de lege în şedinţa din 14 octombrie 2009.


Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege în şedinţa din 28 octombrie 2009.


Proiectul de lege are ca obiect de reglementare modificarea şi completarea Ordonanţei de urgenţă a Guvernului 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiecte de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, în sensul flexibilizării Fondului de întreţinere, înlocuire şi dezvoltare pentru susţinerea altor tipuri de cheltuieli aferente programului ISPA, care nu erau prevăzute iniţial în cuprinsul Ordonanţei de urgenţă a Guvernului 198/2005, cu modificările şi completările ulterioare.


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri, nr. 668 din 17 iunie 2009.


În urma dezbaterilor, Comisa juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege.


În raport de obiectul şi conţinutul reglementării, proiectul de lege face parte din categoria legilor ordinare.
PREŞEDINTE,




SECRETAR,


 Daniel Buda




Gabriel Andronache
Consilier,

Denisa Popdan

